«Molitva» (norsk oversettelse: "bønn") er en serbiskspråklig popballade som vant Eurovision Song Contest 2007 for Serbia. Sangen ble fremført av Marija Šerifović og var komponert av Vladimir Graić, mens Saša Milošević Mare har skrevet den serbiske teksten. Dette var Serbias første bidrag som selvstendig land, etter at unionen mellom Serbia og Montenegro ble oppløst i juni 2006. Dette var også første gang siden Eurovision Song Contest siden 1998 at vinnerlåten ikke inneholdt engelsk tekst. Den var dessuten den første balladen til å vinne konkurransen etter at telefonavstemning ble standard i 1998.